Опклада момка и дјевојке
Говорило момче нежењено,
 говорило лијепој ђевојци:
 "Од', ђевојко, да се опкладимо
 у твој ђердан и у коња мога:
 да једину ноћцу преноћимо,
 да се једно другог не машимо."
 Што рекоше, то и учинише.
 Кад је било око полуноћи, 
 ал' говори лијепа ђевојка:
 "О јуначе, обрни се к мени - 
 мртвога те мајка обртала!
 Загрли ме - усале ти руке!
 Пољуби ме - иструла ти уста!
 Уједи ме - испали ти зуби!"

Види још 
Еротске народне песме

Еротске народне песме